Jyväskylän kaupunginteatteri

Jyväskylän kaupunginteatteri on vuonna 1961 perustettu teatteri, joka toimii akateemikko Alvar Aallon suunnittelemassa teatteritalossa Jyväskylän keskustassa. Teatterirakennus Teatteritalo Jyväskylän Vapaudenkadulla valmistui kuusi vuotta Aallon kuoleman jälkeen vuonna 1982. Teatteritalo on osa Aallon 1960-luvulla tekemää Jyväskylän hallintokorttelisuunnitelmaa. Suunnitelman muut osat ovat Poliisitalo (1971) ja Virastotalo (1978). Teatteri koostuu kahdesta näyttämöstä, joista suuren näyttämön katsomossa on 504 paikkaa ja pienellä näyttämöllä 170 paikkaa. Teatteritalo oli peruskorjauksessa vuosina 2024–2026, jolloin pienen näyttämön kokoa kasvatettiin merkittävästi, yleisölle mm. rakennettiin ylälämpiöön wc-tiloja ja hissi lämpiöiden välille. Koko rakennuksen, talotekniikan ja esitystekniikan tasoa parannettiin merkittävästi. Ohjelmisto Teatterissa esitetään uusia ensi-iltoja neljästä kuuteen vuodessa. Yhteensä esityksiä on vuosittain noin 250 ja yleisöä noin 40 000. Vuodesta 2021 teatterin erityisenä painopisteenä on ollut kotimaisten kantaesitysten tuottaminen. Ohjelmistoon viime vuosina kuuluneita musiikkinäytelmiä tai musikaaleja ovat muun muassa Myrskyluodon Maija 2012–2013, Shrek 2013–2014, Lainahöyhenissä 2014–2015, Jekyll & Hyde 2015–2016, Hair 2018–2019 ja Phantom - Pariisin oopperan kummitus 2019–2020, The Addams Family 2021–2022 sekä Bosslady 2024-2025, Peppi Pitkätossu 2025-2026 ja Rakkauden viisi vuotta 2025-2026. Teatterin johtajat Lähde (1961–2001) Henkilökunta Teatterin tunnettuja näyttelijöitä ovat Maritta Viitamäki (Maa on syntinen laulu) ja Kari Kihlström (Porttikielto taivaaseen, Talvisota). Vuonna 2024 teatterissa näyttelivät muiden muassa Paavo Honkimäki, Saara Jokiaho, Anneli Karppinen, Miika Laakso, Hannu Lintukoski, Piia Mannisenmäki, Jukka-Pekka Mikkonen, Anna-Maija Oka, Jussi-Petteri Peräinen, Elina Saarela, Jouni Salo, Hegy Tuusvuori, Sami Ulmanen, Asko Vaarala, Markus Virtanen ja Tytti Vänskä. Jyväskylän kaupunginteatteri palkittiin vuoden 2007 reiluimpana kulttuurityönantajana. 1960-luvulla Jyväskylässä näyttelivät muun muassa Sointu Angervo, Ami Koivisto, Anita Heikkinen, Tuula Saarinen, Seija Haarala, Elina Hoffrén, Sylvi Koponen, Hilkka Ollikainen, Irma Tanskanen, Aune Lind, Aune Hurme-Virtanen, Saara Pakkasvirta, Edvin Haapalainen, Seppo Haukijärvi, Martti Kuisma, Turkka Lehtinen, Ari Määttänen, Esko Nikkari, Veijo Peltola, Erkki Thil, Uolevi Vahteristo, Aapo Vilhunen ja Pertti Öyry. 1970-luvun näyttelijöihin kuuluivat Aune Hurme-Virtanen, Etta-Liisa Kunnas-Lappalainen, Tuula Saarinen, Pirkko Kumpunen, Riitta Selin, Seppo Maijala, Pentti Marttinen, Olavi Tervahartiala, Esko Lukkari, Matti Suhonen, Eino Puumalainen, Marja-Leena Ihalainen, Matti Nurminen, Arja Nurminen, Ossi Kangas, Mikko Nousiainen, Tuula Nyman, Turo Unho ja Pekka Saaristo. 1980-luvun näyttelijänimiä olivat Pekka Ahola, Jorma Böök, Markku Eskelinen, Kristina Hakovirta, Hannu Hiltunen, Rainer Kaunisto, Mikko Kauranen, Ahti Kuoppala, Hanna Liinoja, Markku Maasilta, Mauri Nevonmaa, Kunto Ojansivu, Orvokki Oksanen, Ritva Oksanen, Kari Paju, Heikki Railevirta, Taina Reponen, Erkki Teittinen ja Jukka Tuominen. Historiaa Jyväskylän kaupunginteatteri on ollut osa kaupungin organisaatiota vuodesta 2001 lähtien. Siihen saakka se toimi osakeyhtiönä, ja nimi oli virallisesti Jyväskylän Teatteri Oy. Vuonna 1984 teatterin johtoon tullut Aimo Hiltunen pyrki löytämään yleisöön vetoavia näytelmiä. Syksystä 1988 alkaen esitetty Mustalaisleiri muuttaa taivaaseen -musiikkinäytelmä oli kapellimestari Jyrki Heikkilän ja käsikirjoittaja Martti Pulakan yhteistyön hedelmä ja Suomen kantaesitys. Kolmen näytäntökauden aikana sen näki yli 105 000 katsojaa. 1990-luvun Rauli Jokelinin neljä vuotta kestänyttä aikaa leimasi talouskriisi. Jokelinin kaudella nähtiin teatterissa suosittu unkarilainen musikaali Se on elämää, Misi. Aila Lavasteen kaudella 2000-luvun alussa nähtiin teatterin 40-vuotisjuhlanäytelmänä kappale Maan päällä paikka yksi on (2001). Reino Braggen kaudella syksyllä 2010 ohjelmiston vetonaulana oli My Fair Lady. Lähteet Aiheesta muualla Kuvia tai muita tiedostoja aiheesta Jyväskylän kaupunginteatteri Wikimedia Commonsissa Jyväskylän kaupunginteatterin verkkosivu